**ОБЩИНСКА ИЗБИРАТЕЛНА КОМИСИЯ**

**СУНГУРЛАРЕ**

**ЗА ИЗБОРИТЕ ЗА ОБЩИНСКИ СЪВЕТНИЦИ И КМЕТОВE  И  НАЦИОНАЛЕН РЕФЕРЕНДУМ НА 25 ОКТОМВРИ 2015 Г.**

**РЕШЕНИЕ № 199–МИ**

**Сунгурларе, 09 октомври 2015 г**

***ОТНОСНО:*** Постъпила жалба с вх. № 048/07.10.2015 г. от входящия регистър на ОИК – Сунгурларе (вх. № Ж 04/07.10.2015 г. от регистъра за жалбите и сигналите воден от ОИК – Сунгурларе) от Йордан Делев – упълномощен представител на КП „България без цензура“

Пред Общинска избирателна комисия – Сунгурларе е постъпила жалба от Йордан Делчев, упълномощен представител на КП „България без цензура“, с която комисията е сезирана, че представителят на ПП „НФСБ“ Мариян Чолаков, преподавател в СОУ „Христо Ботев“ в гр. Сунгурларе, извършва агитационна пропаганда в полза на ПП „ДПС“ и ПП „ГЕРБ“ в средните и по-горните класове на училището. В жалбата липсват изнесени данни относно това кога, пред кои от учениците и от кои класове е извършвана твърдяната предизборна агитация, нито какви думи или действия е използвал Мариян Чолаков за да се прецени дали същите могат да се квалифицират като призив за подкрепа за кандидат, партия, коалиция или инициативен комитет за да съставляват предизборна агитация по смисъла на § 1, т. 17 от ДР на Изборния кодекс.

С писмо изх. № 023/08.10.2015 г., връчено на жалбоподателя на същата дата, на последния са дадени указания да конкретизира твърдяните нарушения в срок до 12,00 часа на 09.10.2015 г., което не е сторено в указания срок. Към жалбата не са приложени доказателства в подкрепа на твърденията на Йордан Делчев, нито се сочат такива, които евентуално да бъдат събрани служебно от общинската избирателна комисия.

С оглед изложеното и предвид обстоятелството, че твърденията в жалбата на Йордан Делчев не са конкретизирани и не са подкрепени с доказателства, Общинска избирателна комисия – Сунгурларе намира, че същата следва да бъде отхвърлена като неоснователна.

С оглед изложеното и на основание чл. 87, ал. 1, т. 22 от Изборния кодекс Общинска избирателна комисия – Сунгурларе

**РЕШИ:**

**ОТХВЪРЛЯ** жалба с вх. № 048/07.10.2015 г. от входящия регистър на ОИК –Сунгурларе (вх. № Ж 04/07.10.2015 г. от регистъра за жалбите и сигналите водена от ОИК – Сунгурларе), подадена от Йордан Делев – упълномощен представител на КП „България без цензура“, за установяване на извършено нарушение от страна на представителя на ПП „НФСБ“ Мариян Чолаков, за това, че като преподавател в СОУ „Христо Ботев“ в гр. Сунгурларе, извършва агитационна пропаганда в полза на ПП „ДПС“ и ПП „ГЕРБ“ в средните и по-горните класове.

Решението може да се обжалва пред Централната избирателна комисия по реда на чл.88 от ИК в срок до три дни от обявяването му пред Централната избирателна комисия.

Препис от решението да се изложи на информационното табло на Общинска избирателна комисия – Сунгурларе, да се публикува на интернет страницата ОИК – Сунгурларе.

Председател:

Петя Колева

Секретар:

Красимира Маринова - Куриева

*Решението е прието .............*

*Решението е обявено на ………….2015г. в..........................часа*

*Членове ОИК Сунгурларе*

*1………………………………………………………………......*

*2. …………………………………………………………………*

*Решението е снето от таблото на..........2015 г. в..................часа*

*Членове ОИК Сунгурларе*

*1………………………………………………………………......*

*2. ………………………………………………………………*